gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu en en ca es es en en en en en en en es en gu gu gu gu gu gu gu gu gu gu en en gu en en en gu gu en gu en en en en fr en en en gu gu gu gu gu gu gu gu gu gu gu gu gu gu en gu en gu gu gu gu en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu en en en en en en en
ReadGujarati.com: મારું ટીવીદર્શન – મૃગેશ શાહ
પસંદ કરો પ્રથમ પાનું અનુક્રમણિકા – ટૂંકીવાર્તાઓ – નિબંધો – કાવ્યો અને પદ્ય – ગઝલો – અધ્યાત્મિક લેખો – હસો અને હસાવો – સાહિત્ય લેખો – બાળસાહિત્ય – અન્ય લેખો – પ્રકીર્ણ – ડાઉનલોડ – લેખ શોધો – મહિનાવાર લેખો – ગુજરાતીમાં લખો – ગુજરાતી કેલેન્ડર – આપનો લેખ મોકલાવો – આપનું યોગદાન સંપર્ક
(મૃગેશભાઈએ તા. ૧૪ ફેબ્રુઆરી, ૨૦૦૫ના રોજ લખેલો એક હાસ્ય લેખ આજે પ્રસ્તુત કરી રહ્યા છીએ. મૃગેશભાઈના ઘણાં અપ્રગટ લેખો છે જેમાંથી સપ્તાહમાં એકવાર રીડગુજરાતી પર લેખ મૂકવાનું પ્રયોજન છે. અનેકવિધ શ્રેણીઓમાં લખેલા આ લેખોમાંથી આજે પ્રસ્તુત છે હાસ્યલેખ..)
રાત્રિનો સમય, બધે નીરવ શાંતિ. મેં પણ જમી કરીને સોફા પર લંબાવીને ટીવીનું રીમોટ હાથમાં લીધું. પાક્કો ધનુર્વિદ જેમ શરસંધાન કરે તેમ તેને ટીવીની બરાબર સામે ધર્યું. બરાબર નિશાન તાકીને બંદૂકમાંથી ગોળી છોડવા માટે ટ્રીગરની જે સ્ટાઈલથી ઉપયોગ થાય, તે જ પ્રમાણ મેં ટીવી ચાલુ કરવાનો વિધિ આટોપ્યો.
પણ આ શું? મારી આંખોને જરા પણ વિશ્વાસ ન થયો. ચેનલ જરા બદલીને જોઈ – તો પણ, કંઈ સમજાયું નહીં.
જે ચેનલ જુઓ તે ચેનલ પર પ્રાણીઓ વિશે મોટા મોટા ભાષણો. મનુષ્યોની કિંમત જ નહીં. બધી જ ચેનલોને જાણે કોઈ ગાય ભેંસ બકરીના સ્પોન્સરરોએ ખરીદી લીધી હોય તેવા માત્ર અને માત્ર પશુલક્ષી પ્રોગામો.
પહેલી ચેનલ પર ગુજરાતી ચિત્રપટ ‘હું ગાય ને તું મારો ગોવાળિયો’. બીજી ચેનલ પર ઢોર નિષ્ણાત મગન પોપટ સાથે ખેતરમાં વાર્તાલાપ. (અદ્‍ભુત પ્રાકૃતિક સંગમ)
મારી જિજ્ઞાસાવૃત્તિ અને સંશોધનવૃત્તિ ઓર વધી.
ત્યાં વળી ત્રીજી ચેનલ પર ‘ભેંસના દૂધની વિવિધ વાનગીઓ’.
થોડું વળી ઓર આગળ જતાં મને ન્યૂઝ ચેનલ દેખાઈ. મને થયું “હાશ ચાલો ! ગાયો ભેંસોમાંથી છૂટ્યા, હવે કંઈક દુનિયા વિશે જાણીએ.”
ત્યાં ન્યુઝ રીડરે બ્રેકિંગ ન્યૂઝ વાંચ્યા.
– દિલ્હીથી મળતી ખબર અનુસાર કાળી કૂતરીને ચાર ગલૂડિયાં આવ્યા છે. આ પ્રસંગે ખબર કાઢવા ખાસ મુંબઈથી ચાર મદનિયાં રવાના થઈ ગયા છે.
– બેંગ્લોરમાં જાહેર રસ્તામાં બે ગાયોની ઉગ્ર લડાઈ. ચારેબાજુ અફરાતફરીનો માહોલ. બે દિવસ દૂધ અને બીજી જરૂરિયાત ચીજો બંધ રહેવાની શક્યતા.
– વધુ બે ગધેડાના જન્મ સાથે ૭૦૦ ગધેડા ભેગા કરવાનો દેસાઈ સાહેબનો અદ્‍ભુત રેકોર્ડ. અમે તમને સીધા જ લઈ જઈએ છીએ દેસાઈ સાહેબના ઢોરવાડામાં.
“દેસાઈ સાહેબ તમારું સ્વાગત છે. તમે આ સિદ્ધિ કેવી રીતે હાંસલ કરી ?”
“ત્યમ કોણ સો ? તમારે મારા ઢોરોનું જાણીનું કામ સ્યે ? સિદ્ધિબિદ્ધિ અમે કંઈ નથ જાણતા.”
“૭૦૦ ગધેડાઓની માવજત તમે કેવી રીતે કરો છો ?”
“ત્યમ ગધેડાને જઈને પૂછો. મને મારા મુબાઈલમાં હોંસી… હોંસી સંભળાય છે એટલે કોઈનું ફુન આવતું લાગે સ. મને ટેમ નથી.”
મારી આંગળી આગળની ચેનલ પર પડી અને મગજ ચકરાવે ચડવા લાગ્યું. હવે હતો સ્પૉર્ટસ ચેનલોનો વારો.
“બુલફાઈટ આજ રાત નૌં બજે.” એમ મેં સાંભળ્યું અને મારા મગજનો પિત્તો ગયો.
“આ શું છે આજે ? આ ટીવીમાં બધું આવું કેમ આવે છે ? કાંઈ અભ્યારણ્યમાંથી આ ટી.વી. ઉઠાવી લાવ્યા છે કે શું ?”
મેં શ્રીમતીજીને જોરથી બૂમ પાડી. શ્રીમતીજી બેબાળકા થઈને દોડતા આવ્યાં. તેમણે પણ એટલી જ જોરથી બૂમ પાડી.
“શું છે ? શું થયું ?”
“આ ટીવીને આજે શું થયું છે એમ પૂછ.” મેં કહ્યું, “આજે વાંદરા, બિલાડા, બકરાં ને કૂતરાં જ કેમ ટીવીમાં દેખાય છે ?”
“ઓહો ! એમાં તો જાણે વાઘ જેવી ત્રાડ નાખો છો !” –શ્રીમતીજી ઉવાચ.
મને થયું શ્રીમતીજીએ પણ ત્રણ-ચાર કલાક ટીવીનું રસપાન કર્યું લાગે છે.
“મને તો એમ કે તમને હાર્ટએટેક આવ્યો.” – શ્રીમતીજીએ તીણી નજરથી મારી આંખો સામે આંખ મિલાવીને કહ્યું.
“હજી મારો ઈન્સ્યોરન્સ પાકવાને વાર છે. જરાક તો ધીરજ રાખ ! અને મને મૂળ વાતનો જવાબ આપ ! આજે આ બધું ટીવીમાં આવું કેમ આવે છે ?” મેં પણ મક્કમતાથી ડરતાં ડરતાં કહ્યું.
“તમને ખબર નથી ?”
“શું ? શું ખબર નથી.”
“એ જ વળી શું જરા ફોડ પાડ ને?”
“એ જ એટલે કે એ જ કે આજે વર્લ્ડ એનિમલ ડે છે.”
“તો તેનું શું છે ?” – મેં કહ્યું અને ઉમેર્યું, “વર્લ્ડ એનિમલ ડે હોય એટલે આ ચેનલોવાળાએ ગાયો ભેંસોના તબેલા બતાવવાના ? તું જો તો ખરી કે આ બધા રિપોર્ટરો ગાયો ભેંસોના ધણ વચ્ચે દોડાદોડી કરે છે. ભરચક ટ્રાફિકમાં માણસોની વચ્ચે, વાહનોના રસ્તામાં દોડતી ગાયોના દ્રશ્યો લગભગ હું રોજ સવારે ઑફિસ જતાં જોઉં છું, પણ આ માણસો ગાયો ભેંસોના ધણ વચ્ચે શું કરે છે ? બધા ‘ડે’ ઉજવીને કંટાળ્યા એટલે આ વર્લ્ડ એનિમલ ડે ઉજવવા નીકળ્યા?” મેં મારો અંતરનો બળાપો વ્યક્ત કર્યો.
“તે એક દિવસ ટીવીને આરામ આપો ને ! આમેય ચોવીસ કલાક ટીવી ટીવી ટીવી. ક્યારેક તો જીવનમાં બીજા શોખ કેળવો.” શ્રીમતીજીએ સલાહનો ધોધ વરસાવ્યો.
પણ હું કંઈ ભીંજાઉં એવો હતો નહીં. મેં પણ જુસ્સાથી બૂમ પાડીને કહ્યું. “હું જાઉં એવો નથી. હું આનો વિરોધ કરીશ. ચેનલોવાળા સામે મોરચો કાઢીશ, દિલ્હી જઈને માહિતી અને પ્રસારણ ખાતામાં અરજી કરીશ. તેમણે મારી એક દિવસની ખુશી છીનવી લીધી છે. હું છોડીશ નહીં, હું વિરોધ કરીશ, હું વિરોધ કરીશ.” એમ મેં બબડવાનું ચાલુ જ રાખ્યું ત્યાં એક જોરદાર આંચકો આવ્યો.
મને લાગ્યું કે ધરતીકંપ હશે કે શું ?
ત્યાં સામે જોયું તો શ્રીમતીજી મોટેમોટેથી બૂમો પાડતા હતા.
“ઉઠો હવે સવારના સાત વાગી ગયા. ઊંઘમાં બબડવાની ટેવ હજી તમારી છૂટી નહીં.” ગળું જરા ખંખેર્યું અને પાછા તાડૂક્યા, “બારણે પેપર આવ્યું હશે જુઓ જરા. રજા એટલે જાણે ચોવીસ કલાક આરામ. શનિવારથી જ આરામની શરૂઆત થઈ જાય છે. ટીવી જોતા જોતા સૂવાની આદત હજી તમારી ગઈ નહીં.”
સ્વર્ગમાંથી મારું પૃથ્વી લોકમાં પતન થયું હોય તેમ હું ધ્યાન સમાધિમાંથી જાગ્યો. પછી અમારું મન જાગ્યું અને ત્યારે સમજાયું કે ઢોરોની ચેનલો આઈ મીન ચેનલે ચેનલે ઢોરોને જોયેલા એ મારું એક સ્વપ્ન હતું. મગજના બત્રીસ કોઢે દીવા થયા ત્યારે તેનો તાગ મળ્યો કે તે સાંજે રસ્તામાં બે ગાયોને લડતી જોઈ હતી અને પછી રાત્રીના ચેનલ દર્શનનો ક્રમ જાળવતાં જાળવતાં ઊંઘી ગયેલો. આ બંનેના મિશ્રણે મનમાં વિચારોના વિવિધ વર્તુળો બનાવેલાં ! વળી જોતાં જોતાં નેશનલ જીયોગ્રાફી ચેનલ થોડીવાર જોઈને સુઈ ગયેલો એટલે આવા અદ્‍ભુત પ્રાણી જગતના વિરાટ દર્શનનું સાયુજ્ય મને સાંપડ્યું.
મનોમંથનમાંથી બહાર આવીને શ્રીમતીજી તરફ હકારમાં ડોકું ધુણાવી, “હા ઊઠું છું.” એટલા બે શબ્દો કહ્યા.
“ઊઠો ત્યારે જલ્દી. શું બબડતા હતા ઊંઘમાં ? શેનો વિરોધ કરવાનો છે ? ઓફિસમાં હડતાલ પાડવાની છે કે શું ? જો હડતાલમાં જોડાતા નહીં હોં. રજા પર ઊતરી જજો. આપણે પગાર કપાવવો નથી.” શ્રીમતીજીએ બાફવાની શરૂઆત કરી.
હું તેને કેમ કરીને સમજાવું ?
“આ બધી વાતો છે અગમની ને મોટી,
તમારી સમજમાં કંઈ જ આવે પાનબાઈ.”
એવી પંક્તિ બબડતાં મેં કહ્યું, “એવું કશું નથી. તું તારું કામ કર.”
પથારીમાંથી ઊભા થઈને બારીની બહાર મેં ડોકિયું કર્યું અને એક ગાયને ઊભેલી જોઈ. વળી પાછું મન વિચારોના ચગડોળે ચઢ્યું પણ પછી મનમાં સંકલ્પ કર્યો કે રાત્રે સૂતાં ટીવી જોવાનું ટાળવું.
Share this on WhatsApp
Email This Article ·  Print This Article ·  Save article As PDF ·   Subscribe ReadGujarati
« Previous નૂતન વર્ષના પ્રભાતે… – સંપાદકીય
છેવટનાં આકરાં ચઢાણ – મીરા ભટ્ટ Next »
આ પ્રકારનું અન્ય સાહિત્ય:
સપ્તપદીમાં પાનકાર્ડ ! – ચિત્રસેન શાહ
(‘હાસ્યનું મેઘધનુષ’ પુસ્તકમાંથી સાભાર. રીડ ગુજરાતીને આ પુસ્તક ભેટ આપવા બદલ ગૂર્જર ગ્રંથરત્ન કાર્યાલયનો ખૂબ ખૂબ આભાર. પુસ્તક પ્રાપ્તિની વિગતો લેખના અંતે આપવામાં આવી છે.) સપ્તપદીમાં ફેરા ફરતી વખતે ચોથો ફેરો ફરતાં પહેલાં કન્યાને ઓચિંતા જ યાદ આવ્યું કે એન્ગેજમેન્ટ વખતે વરપક્ષે આપેલ વાયદા પ્રમાણે પાનકાર્ડ રજૂ કર્યું નો’તું અને તેમના છેલ્લા વાયદા મુજબ વરરાજા મોડામાં મોડું સપ્તપદીના ફેરા પહેલાં તો ... [વાંચો...]
એક સામાન્ય દિવસ – કલ્પના દેસાઈ
વર્ષોથી ઘરમાં ગુજરાતી કેલેન્ડર રાખવાની આદત. અંગ્રેજી કેલેન્ડર પ્રત્યે કોઈ અણગમો એવું નહીં પણ ગુજરાતી કેલેન્ડર તારીખ અને વાર, તિથિ અને મહિના સિવાય પણ અઢળક માહિતીથી ભર્યું ભર્યું હોય. એ લોકો તો જગ્યાના અભાવે કે પછી કાગળ બચાવવાના ઈરાદે હોય – ગમે તે, તારીખની ચારે બાજુ પણ ઝીણા અક્ષરોમાં બધી વિગતો આપે. પાછું એમાં ધર્મનું પણ કોઈ બંધન નહીં. દરેક ... [વાંચો...]
સત્યનારાયણનો શીરો – કલ્પના જિતેન્દ્ર
(સ્વાતિ મેઢ દ્વારા સંપાદિત ‘બહુરંગી’ પુસ્તકમાંથી સાભાર. રીડ ગુજરાતીને આ પુસ્તક ભેટ મોકલવા બદલ ગૂર્જર ગ્રંથરત્ન કાર્યાલયનો ખૂબ ખૂબ આભાર. પુસ્તક પ્રાપ્તિની વિગતો લેખના અંતે આપવામાં આવી છે.) નવનીતરાયે કમર કસી ગળ્યું ખાવા માટે. ગમે તે થાય કોઈ પણ ભોગે આજે તો ગળ્યું ખાવું જ છે. સવારથી તલપ લાગી છે. ખરેખર તો આજે ગણેશચોથ છે તો થાળીમાં લાડુની ધારણા હતી. વંદનાબહેન ગણપતિનાં ... [વાંચો...]
2 પ્રતિભાવો : મારું ટીવીદર્શન – મૃગેશ શાહ
November 8, 2016 at 10:12 am
હા હા હા.. ખરેખર આવું જ થાય હો.. બહુ થાક્યા હોય એ દિવસે સપનામાં જોરદાર ભેળ બને!!
November 8, 2016 at 5:36 pm
મૃગેશભાઈએ તા. ૧૪ ફેબ્રુઆરી, ૨૦૦૫ના રોજ લખેલો એક હાસ્ય લેખ આજે પ્રસ્તુત કરી રહ્યા છીએ. મૃગેશભાઈના ઘણાં અપ્રગટ લેખો છે જેમાંથી સપ્તાહમાં એકવાર રીડગુજરાતી પર લેખ મૂકવાનું પ્રયોજન છે.
ખુબ સરસ વિચાર છે.
Click here to cancel reply.
Select language:   Gujarati   English   (Press F12 to change language) Show Keyboard
Notify me of follow-up comments by email.
Notify me of new posts by email.
રીડગુજરાતી.કોમ પર પ્રસ્તુત થતા લેખ ટાઈપ કરવા માટે યોગ્ય વ્યક્તિઓની જરૂર છે. પૂરતું વળતર આપવામાં આવશે. વોટ્સએપ : ૯૯૭૪૪૧૦૮૬૮
પુણ્યનું વાવેતર – મનસુખ સલ્લા
હાથનાં કર્યાં – અર્જુનસિંહ કે. રાઉલજી
રાજાને જે ચરણપ્રહાર કરે તેને શી સજા કરવી જોઈએ? – આચાર્ય શ્રી ‘વાત્સલ્યદીપ’ સૂરિજી
ત્રણ ગીત – કાંતિલાલ એમ. કામરિયા
માઈન્ડ યોર ઓન બિઝનેસ? – ગિરીશ ગણાત્રા
હાસ્યનો હોજ.. – સં. તરંગ હાથી
સરિતાની શરત – રમણ મેકવાન
છે(છો)ડ સખી સરગમ – સ્વાતિ મેઢ
શ્રદ્ધા સ્મૃતિમંદિર – ડૉ. ચંદ્રકાન્ત મહેતા
થોડાસા રુમાની હો જાયે.. – નમ્રતા દેસાઈ
tia: સત્ય ઘટના પર આધારીત વાર્તા હમેશા હૃદયસ્પર્શી હોય છે...
tia: બીચરી વાર્તા તો પોતાના ઠેકાણે રહી અને લેખ કહો કે...
viren machwala: Give me more quotes
CD VORA: મને મજા આવી હું પણ આવા તબક્કાઓમાંથી વરસાદ થયો...
સંજય કે સંઘવી: જેમ પુ રવિશંકર મહારાજ કેહતા તેમ ડૉ કલામ...
ગોપાલ ખેતાણી: અદભૂત વર્ણન. આપની સાથે દરિયાઈ સફર કરી તેવો...
જગદીશ કરંગીયા ‘સમય’: ટૂંકી વાર્તા કે લેખ ? અતિ સુંદર...
Yogesh pandya: I m writter yogesh pandya..u hv read my...
Mahendra kumar, Babariya Dubai: Thought provoking article.
રીડગુજરાતી પરના વિશેષ લેખો કે અન્ય અગત્યની માહિતી આપના ઈ-મેઈલ પર મેળવવા માટે અહીં આપનું ઈ-મેઈલ સરનામું લખીને જોડાઓ.(4500 થી વધુ વાચકો)
પુણ્યનું વાવેતર – મનસુખ સલ્લા
હાથનાં કર્યાં – અર્જુનસિંહ કે. રાઉલજી
રાજાને જે ચરણપ્રહાર કરે તેને શી સજા કરવી જોઈએ? – આચાર્ય શ્રી ‘વાત્સલ્યદીપ’ સૂરિજી
ત્રણ ગીત – કાંતિલાલ એમ. કામરિયા
માઈન્ડ યોર ઓન બિઝનેસ? – ગિરીશ ગણાત્રા
રીડગુજરાતી વિશે : પ્રેસ વિભાગ
નવરસમાં ઝબોળાયેલી માઈક્રોફિક્શન – ડૉ. હાર્દિક નિકુંજ યાજ્ઞિક
એક અપીલ – ધ્રુવ ભટ્ટ
વન ડે માત્રમ – કુલદીપ લહેરુ
This site is dedicated to Shrimad Bhagvat Mahapuran
Back to top ↑
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.